CELEX: 62015TB0522
Language: hr
Date: 2015-12-15 00:00:00
Title: Predmet T-522/15: Rješenje Općeg suda od 15. prosinca 2015. – CCPL i dr. protiv Komisije („Privremena pravna zaštita — Tržišno natjecanje — Zabranjeni sporazumi — Prehrambena ambalaža za maloprodaju — Odluka kojom se izriču novčane kazne — Bankarska garancija — Zahtjev za suspenziju primjene — Fumus boni juris — Hitnost — Odvagivanje interesa”)

29.2.2016   
            
            
               HR
            
            
               Službeni list Europske unije
            
            
               C 78/20
            
         Rješenje Općeg suda od 15. prosinca 2015. – CCPL i dr. protiv Komisije
   (Predmet T-522/15) (1)
   
   ((„Privremena pravna zaštita - Tržišno natjecanje - Zabranjeni sporazumi - Prehrambena ambalaža za maloprodaju - Odluka kojom se izriču novčane kazne - Bankarska garancija - Zahtjev za suspenziju primjene - Fumus boni juris - Hitnost - Odvagivanje interesa”))
   (2016/C 078/30)
   Jezik postupka: talijanski
   
      Stranke
   
   
      Tužitelji: CCPL – Consorzio Cooperative di Produzione e Lavoro SC (Reggio Emilia, Italija), Coopbox group SpA (Reggio Emilia), Poliemme Srl (Reggio Emilia), Coopbox Hispania, SL (Lorca, Španjolska), Coopbox Eastern s.r.o. (Nové Mesto nad Váhom, Slovačka) (zastupnici: S. Bariatti i E. Cucchiara, odvjetnici)
   
      Tuženik: Europska komisija (zastupnici: F. Jimeno Fernandez, A. Biolan i P. Rossi, zatim F. Jimeno Fernandez, P. Rossi i L. Malferrari, agenti)
   
      Predmet
   
   Zahtjev za suspenziju primjene Komisijine Odluke C (2015) 4336 final od 24. lipnja 2015. o postupku primjene članka 101. UFEU-a i članka 53. Sporazuma o EGP-u (AT.39563 – Prehrambena ambalaža za maloprodaju), u dijelu u kojem se njome nalaže tužiteljima izdavanje bankarske garancije ili privremeno plaćanje iznosa izrečenih novčanih kazni kao uvjeta za izbjegavanje trenutačne naplate tog iznosa.
   
      Izreka
   
   
               1.
            
            
               Suspendira se obveza tužitelja, CCPL – Consorzio Cooperative di Produzione e Lavoro SC, Coopbox group SpA, Poliemme Srl, Coopbox Hispania, SL, i Coopbox Eastern s.r.o., da izdaju u korist Europske komisije bankarsku garanciju radi izbjegavanja trenutačne naplate novčanih kazni koje su im izrečene člankom 2. Komisijine Odluke C (2015) 4336 final od 24. lipnja 2015. o postupku primjene članka 101. UFEU-a i članka 53. Sporazuma o EGP-u (AT.39563 – Prehrambena ambalaža za maloprodaju), pod uvjetom da:
               
                           —
                        
                        
                           u roku od mjesec dana od dostave ovog rješenja, a zatim svaka tri mjeseca sve do donošenja odluke u glavnom postupku te prilikom bilo kojeg događaja koji bi mogao utjecati na njihovu buduću sposobnost plaćanja izrečenih novčanih kazni, tužitelji Komisiji u pisanom obliku podnesu detaljno izvješće o provođenju plana restrukturiranja koncerna CCPL i o iznosu prihoda ostvarenih prodajom njegovih dionica pri provođenju tog plana ili „izvan” tog plana;
                        
                     
                           —
                        
                        
                           tužitelji isplate Komisiji iznos od 5 milijuna eura, čim ostvare spomenutu prodaju, kao i ukupan iznos prihoda ostvarenih predviđenim prijenosom udjela u Refincoop SpA, Erzelli Energia Srl i Smec Srl, čim se ti prihodi ostvare.
                        
                     
         
               2.
            
            
               O troškovima će se odlučiti naknadno.
            
         
      (1)  SL C 354, 26. 10. 2015.